# Bergseminaret

### Fra Wikipedia, den frie encyklopedi

Bergseminaret var under navnet «Det Kongelige Norske Bergseminarium» Europas første seminar for høyere utdannelse i bergteknikk. Det ble opprettet på Kongsberg 19. september 1757 og var i virksomhet til 1814. Målet var å høyne kompetansenivået i Kongsberg Sølvverk. Frem til 1811 var Bergseminaret, ved siden av Krigsskolen i Christiania, det eneste lærestedet i Norge som tilbød høyere utdanning.

## [rediger] Bakgrunn

Undervisningen kom i stand hele ni år før bergakademiet i Freiberg i Sachsen ble stiftet.Bergseminaret i Norge kom i stand etter initiativ av berglege J. H. Becker som selv underviste i nesten alle fag med tilknytning til bergverksvirksomheten, men i begynnelse også i fag som latin, dansk, norsk privatrett, og bygningstegning.

Undervisningen foregikk i Beckers eget hus ettersom bergseminaret slet med dårlig økonomi de første årene. I 1786 fikk undervisningen den staselige bygningen ved Kirketorget i Kongsberg, som fortsatt den dag i dag er kjent under navnet Bergseminaret. I tilknytningen til hovedbygningen ble også Bergseminarets laboratorium og Bergseminarets lysthus benyttet.

I 1814 ble Bergseminaret nedlagt. Da hadde bergseminaret hatt 35 elever, og omtrent halvparten hadde også tatt eksamen. I praksis hadde virksomheten i 1814 alt blitt overført til Universitetet i Christiania. Seinere ble denne flyttet til Norges Tekniske Høiskole i Trondheim.

## [rediger] Undervisningsbygning

Bergseminaret, Kirketorget, Kongsberg

Bergseminarets bygning på Kirketorget 3 er en bygning i klassisistisk stil med mansardtak, oppført 1786. Huset ble oppført som undervisningslokaler for «Det Kongelige Norske Bergseminarium», og hadde denne funksjonen fram til 1814, da Bergseminaret ble nedlagt. Fra 1814 til 1956 ble bygningen brukt som bolig for Kongsberg Sølvverks direktører.

Etter at sølvverket ble nedlagt for siste gang i 1957, ble bygningen overtatt av Forsvaret og brukt til administrative og representative formål. I de seinere årene har Heimevernet hatt boliger og kontorer der.

I desember 2005 ble bygningen overført til Bergverksmuseet. Bygningen er fredet.

## [rediger] Eksterne lenker

- Artikkel om Bergseminaret på Kongsberg kommunes nettsider
- Statsarkivet: Kongsberg Sølvverk 1623-1805, 1816-1957

Hentet fra «http://no.wikipedia.org../../../b/e/r/Bergseminaret.html»

Kategorier: Kongsberg | Norges historie | Kultur i Buskerud | Utdanning i Buskerud

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk